โคปาแอร์ไลน์

โคปาแอร์ไลน์ () หรือชื่อเต็ม กงปานีอา ปานาเมญา เด อาเวียซิออน () เรียกโดยทั่วไปว่า โคปา เป็นสายการบินประจำชาติและสายการบินที่ใหญ่ที่สุดของประเทศปานามา โดยมีฐานการบินในท่าอากาศยานนานาชาติทอคคูเมนในปานามาซิตี สายการบินให้บริการเที่ยวบินสู่จุดหมายปลายทาง 88 แห่งใน  30 ประเทศ โคปาเป็นสมาชิกของกลุ่มพันธมิตรทางการบินสตาร์อัลไลแอนซ์

กิจการองค์กร

สำนักงานใหญ่ 
โคปาแอร์ไลน์มรสำนักงานใหญ่ในอาคาร Torre Norte ที่ Complejo Business Park ในปานามาซิตี

อัตลักษณ์องค์กร

โลโก้ 
ลักษณะของโลโก้โคปาแอร์ไลน์จะเป็นเส้นโค้งสีขาวที่ประกอบเป็นลูกโลกบนพื้นหลังสีน้ำเงิน โดยตั้งแต่การเข้าถือหุ้น 51% ของคอนติเนนตัลแอร์ไลน์ในปี 1998 โคปาและคอนติเนนตัลก็ได้มีส่วนประกอบองค์กรหลายอย่างที่ใช้ร่วมกันหรือมีลักษณะคล้ายคลึงกัน รวมถึงโลโก้สายการบินที่มีแรงบันดาลใจหลักจากของคอนติเนนตัล

ลวดลายอากาศยาน 

นับตั้งแต่การดำเนินงานในปี 1947 โคปาแอร์ไลน์ได้ใช้ลวดลายต่างๆบนอากาศยานมากมาย ทั้งเครื่องบินที่ใช้ใบพัดและเครื่องบินไอพ่น จนถึงปัจจุบันโคปาแอร์ไลน์ได้ใช้ลวดลายอากาศยานดังต่อไปนี้:

 กงปานีอา ปานาเมญา เด อาเวียซิออน (ค.ศ. 1947–1961)
 บูเอเลโกปา (ค.ศ. 1961–1965)
 โคปาปานามา (ดั้งเดิม) - ลำตัวสีขาวมีชีตไลน์สีแดงหรือเขียว (ค.ศ. 1965–1971)
 โคปาปานามา (อัพเกรดครั้งที่ 1) - ชีตไลน์สีแดงและสีส้ม ลำตัวสีขาว (ค.ศ. 1971–1980)
 โคปาปานามา (อัพเกรดครั้งที่ 2) - ชีตไลน์สีแดงและสีเหลือง ลำตัวสีขาว (ค.ศ. 1980–1990)
 โคปา "สไตล์บิลบอร์ด" - เส้นโกงสีแดงและเหลืองพร้อมลำตัวสีขาว และโลโก้ "โคปา" ที่ส่วนหน้าของลำตัวกว้างและส่วนท้าย (ค.ศ. 1990–1999)
 โคปาแอร์ไลน์ (ดั้งเดิม) - ลำตัวสีขาวและสีเทา มีเส้นโกงสีทองอยู่ตรงกลาง และสัญลักษณ์ลูกโลกบริเวณแพนหาง โดยส่วนใหญ่จะมีลักษณะคล้ายคลึงกับลวดลายของคอนติเนนตัลในปี 1991 ยกเว้นสัญลักษณ์ "ลูกโลก" มีการออกแบบที่แตกต่างกัน (ค.ศ. 1999–2012)
 โคปาแอร์ไลน์ (ปรับปรุงครั้งที่ 1) - เหมือนกับต้นฉบับ แต่เปลี่ยนแบบอักษร "Copa Airlines" เป็นฟอนต์ sans ซึ่งคล้ายกับฟอนต์ที่ยูไนเต็ดแอร์ไลน์ใช้ (ค.ศ. 2012–ปัจจุบัน)

ในปี 1999 โคปาแอร์ไลน์เริ่มใช้ลวดลายปัจจุบัน ซึ่งมีลักษณะคล้ายกับลวดลายปี 1991 ของคอนติเนนตัลแอร์ไลน์ หลังจากคอนติเนนตัลถือหุ้นเพิ่เป็น 51% แม้ว่าคอนติเนนทอลจะหยุดดำเนินการในเดือนมีนาคม ค.ศ. 2012 จากการควบรวมกิจการกับยูไนเต็ดแอร์ไลน์ โคปาและยูไนเต็ดยังคงใช้การออกแบบโลโก้ "ลูกโลก" ที่คล้ายกัน

จุดหมายปลายทาง 

โคปาแอรไลน์ให้บริการไปยัง  88 ปลายทางใน 30 ประเทศ ในอเมริกาเหนือ อเมริกากลาง อเมริกาใต้ และเคริบเบียน

ข้อตกลงการบินร่วม 
ณ เดือนตุลาคม ค.ศ. 2023 โคปาแอร์ไลน์ได้ทำข้อตกลงการบินร่วมกับสายการบินดังต่อไปนี้:

 แอร์ยูโรปา
 แอร์ฟรานซ์
 เอเชียน่าแอร์ไลน์
 อาเบียงกา
 อาซูลบราซิลเลียนแอร์ไลน์
 เอมิเรตส์
 อีวีเอแอร์
 โกว์ลีญัสอาแอเรียส
 ไอบีเรีย
 เคแอลเอ็ม
 ลุฟท์ฮันซ่า
 เตอร์กิชแอร์ไลน์
 ยูไนเต็ดแอร์ไลน์

ฝูงบิน

ฝูงบินปัจจุบัน 

ณ เดือนตุลาคม ค.ศ. 2023 โคปาแอร์ไลน์มีเครื่องบินประจำการในฝูงบินดังนี้:

โคปาแอร์ไลน์มีอายุฝูงบินเฉลี่ย 9.4 ปี

ฝูงบินในอดีต 
โคปาแอร์ไลน์เคยให้บริการเครื่องบินดังต่อไปนี้:

บริการ

โปรแกรมสะสมไมล์ 
คอนเน็คไมล์คือระบบสะสมคะแนนของสายการบินโคปาแอร์ไลน์ ที่ให้สิทธิพิเศษแกลูกค้าที่ใช้บริการเป็นประจำไม่ว่าจะเป็นการใช้ไมล์สะสมซื้อบัตรโดยสาร ผู้ใช้บริการเองยังสามารถสะสมไมล์ของยูไนเต็ดแอร์ไลน์ และคู่ค้าอื่นๆ นอกจากโคปาแอร์ไลน์

สิทธิประโยชน์ของผู้ที่มีคะแนนสะสมระดับพรีเมียร์ที่จะได้รับเช่น การเช็คอิน, การขึ้นเครื่อง, การอัพเกรด และส่วนลดในการใช้เลาจน์ที่สนาบิน (ยูไนเต็ด คลับ/โคปา คลับ) และรวมถึงคอนติเนนทอลยูไนเต็ด โคปาแอร์ไลน์เริ่มเปลี่ยนใช้บริการสะสมไมล์วันพาสเมื่อวันที่ 31 ธันวาคม 2554 และเริ่มใช้ไมล์เลจพลัสเมื่อวันที่ 3 มีนาคม 2555

ในเดือนมีนาคม 2558 โคปาแอร์ไลน์ได้เปลี่ยนชื่อระบบการสะสมไมล์อีกครั้งจากไมล์เลจพลัสเป็นชื่อใหม่ภายใต้ชื่อ คอนเน็คไมล์  สำหรับระบบใหม่นี้ใช้งานแบบเต็มรูปแบบวันที่ 1  กรกฎาคม 2558

ห้องโดยสาร

ชั้นธุรกิจ 
สำหรับชั้นธุรกิจมีให้บิรการบนเครื่องบินทุกลำของโคปาแอร์ไลน์ ผู้โดยสารชั้นธุรกิจสามารถใช้บริการเช็คอินผ่านเคาเตอร์แยกจากผู้โดยสารปกติรวมถึงยังใช้ความสำคัญในการบอร์ดดิ้งและกระเป้าสัมภารั รวมถึงการเข้าใช้ใน โคปา/ยูไนเต็ด คลับ และเลาจ์อืนๆ ของสารการบิน และรวมถึงการได้คะแนนโบนัสไมล์ ในเที่ยวบินได้รวมเครื่องดื่ม อาหาร หมอนและผ้าห่ม สำหรับการเดินทางในเที่ยวบินนานาชาติจะให้บริการด้วยเบาะหนังและที่วางเท้าและสามารถปรับระดับการนอนได้ มีปลั๊กไฟฟ้าขนาด 110 โวลต์ และโต๊ะ พอร์ตเชื่อมต่อยูเอ็สบี และชุดเอ็นเตอร์เท็นเมนส์ส่วนตัว

ชั้นประหยัด 
ที่นั่งช้นประหยัดมีให้บริการบนเครื่องบินทุกลำ บนเครื่องบินใหม่ของโบอิ้ง 737-800เอส ที่นั่งชั้นประหยัดจะสามารถปรับเบาะที่ศีรษะได้และมีจอแสดงผลขนาด 5 นิ้วแบบทัชสกรีน ส่วนตัว  ส่วนเครื่องบินแบบอื่นๆ นั้นจะช่องเสียบหูฟังให้ อาหารและของว่างมีให้บริการทั้งภายในประเทศและเที่ยวบินต่างประเทศ

โคปา คลับ 
โคปา คลับ คือ ระบบสมาชิกของโคปาแอร์ไลน์ซึ่งทำร่วมกับสารการบินยูไนเต็ดแอร์ไลน์ โคปาคลับ เลาจ์มีให้บริการที่ท่าอากาศยานนานาชาติทอคคูเม

อุบัติเหตุและอุบัติการณ์สำคัญ 
 6 มิถุนายน ค.ศ. 1992; โคปาแอร์ไลน์ เที่ยวบินที่ 201 ใช้เครื่องบินโบอิง 737-200 แอดวานซ์ (ทะเบียน HP-1205CMP) เกิดพลิกคว่ำและตกลงในพื้นที่ช่องโหว่ดาริเอนระหว่างทำการบินจากปานามาซิตีไปยังกาลิ ผู้โดยสารและลูกเรือทั้งหมด 47 คนเสียชีวิตทั้งหมด สาเหตุเกิดการความเสียหายของอุปกรณ์การบินและการตั้งค่าที่ไม่ถูกต้อง เที่ยวบิน 201 เป็นอุบัิเหตุร้ายแรงครั้งแรกและครั้งเดียวของโคปาแอร์ไลน์จนถึงปัจจุบัน
19 พฤศจิากายน ค.ศ. 1993 โคปาแอร์ไลน์ เที่ยวบินที่ 301 ใช้เครื่องบินโบอิง 737-100 (ทะเบียน HP-873CMP) ได้รับความเสียหายเกินกว่าจะซ่อมแซมได้ เมื่อเครื่องบินไถลออกนอกทางวิ่งขณะลงจอดที่ท่าอากาศยานนานาชาติทอคคูเมนหลังเที่ยวบินจากไมอามี รัฐฟลอริดา พร้อมผู้โดยสาร 86 คน และลูกเรือ 6 คน นักบินไม่สามารถจัดแนวเครื่องบินให้ตรงกับทางวิ่งได้จากมีลมพัดผ่านอย่างรุนแรง ซึ่งทำให้ล้อลงจอดด้านหน้าหลุดออก ไม่มีรายงานการบาดเจ็บ

 7 สิงหาคม ค.ศ. 1994 โคปาแอร์ไลน์ เที่ยวบินที่ 317 มีความพยายามจี้เครื่องบินของโคปาแอร์ไลน์ขณะเดินทางจากเมืองปานามาซิตี้ไปยังกัวเตมาลาซิตี แต่เหตุการณ์ครั้งนี้เป็นความเข้าใจผิดของเจ้าหน้าที่ปานามา

ในวัฒนธรรมสมัยนิยม 

 ภาพยนตร์เรื่อง เดอะ เทลเลอร​ ออฟ ปานามา มีการนำเครื่องบินโบอิง 737-700 ของโคปาเข้าไปประกอบฉาก

อ้างอิง

แหล่งข้อมูลอื่น

 https://www.copaair.com

สายการบิน
สายการบินประจำชาติ
สายการบินสัญชาติปานามา
สายการบินที่ก่อตั้งในปี พ.ศ. 2487
บริษัทที่ก่อตั้งในปี พ.ศ. 2487